ཆོ་འཕྲུལ་ཟླ་བར་ཚོགས་སུ་སྐྱབས་འགྲོ་དང་ས་ལམ་སྐབས་གསུམ།ཁྲུས་གསོལ་རྒྱས་པ།སྒོ་མང་མགོན་ཁང་དུ་གསོལ་ཁ་སོགས་གསུངས།ཧོར་ཟླ་གཉིས་པར་གར་འཆམ་གཤར་སྦྱང་དང་སྒྲོལ་མའི་མཎྚལ་བཞི་བ།ཀུན་མཁྱེན་སྐུ་ཕྲེང་བཞི་བ་དང་ལྔ་བའི་གདུང་མཆོད།དུས་འཁོར་ས་ཆོག་གཤར་སྦྱང་བཅས་ཧོར་ཟླ་གསུམ་པར་བྲག་དགོན་པ་བསྟན་པ་རྒྱ་མཚོའི་གདུང་མཆོད།དུས་འཁོར་ས་གར་དང་ས་ཆོག་དངོས་གཞི།དུས་འཁོར་མཆོད་གར་དང་བདག་འཇུགསྦྱིན་སྲེགམཚམས་པ་བ་སྐུ་ཕྲེང་གཉིས་པ་བློ་བཟང་བསྟན་འཛིན་རྒྱ་མཚོའི་གདུང་མཆོད།ཧོར་ཟླ་བཞི་བར་རྗེའི་སྟོང་མཆོད།སྨྱུང་གནས་བཅས།ཧོར་ཟླ་ལྔ་བར་གནས་བཅུའི་ཕྱག་མཆོད་དང་ལོ་ཏོག་གི་རིམ་གྲོ་མ་ཎི།ཚེས་བཅུ་དྲུག་དང་བཅུ་བདུན་གཉིས་ལ་བཀའ་འགྱུར་གསུངས།ཧོར་ཟླ་དྲུག་པར་དྲུག་པའི་སྨོན་ལམ་ཡར་འཚོགས་ལ་དགེ་བསྐོས་ཀྱིས་དགོན་པའི་བཅའ་ཡིག་འདོན།བྱམས་པ་གླིང་སྐོར་དང་།གསང་འདུས་ས་ཆོག་གི་དངོས་གཞི།གསོ་སྦྱོང་དང་དབྱར་གནས་ཡར་འཚོགས།རྡུལ་མཚོན་ལ་བརྟེན་པའི་གསང་འདུས་བདག་འཇུག་དང་སྦྱིན་སྲེགམགོན་ཆོས་ལྔའི་གཏོར་སྒྲུབ་བཅས་ཧོར་ཟླ་བརྒྱད་པར་དབྱར་སྟོན་དུས་ལམ་སྐབས་གསུམ་དང་སྐུ་རིམ་རྣམ་གསུམ་སོགས་གསུངས་ཤིང་།དགེ་བསྐོས་སོགས་ལས་སྣེ་གསར་བ་རྣམས་ཁྲིར་ཕེབས།མཚམས་པ་བ་བསྟན་པ་རྒྱ་མཚོའི་གདུང་མཆོད་བཅས་ཧོར་ཟླ་དགུ་བར་ཀུན་མཁྱེན་སྐུ་ཕྲེང་གསུམ་པའི་གདུང་མཆོད་དང་རྡོ་གཅལ་སྐུ་རིམ།ཀུན་རིག་ཆོ་གརྡུལ་ཚོན་ལ་བརྟེན་པའི་ཀུན་རིག་བདག་འཇུག་དང་སྦྱིན་སྲེག་བཅས།ཧོར་ཟླ་བཅུ་བར་དགའ་ལྡན་ལྔ་མཆོད་ལ་ཆོས་སྤྱོད་རྣམ་ཐར་དང་དུས་འཁོར།འཇམ་དཔལ་མཚན་བརྗོད་སོགས་གསུངས་ཤིང་ཚེས་ཉེར་བརྒྱད་ཉིན་ཀུན་མཁྱེན་སྐུ་ཕྲེང་གཉིས་པའི་གདུང་མཆོད་བཅས།ཧོར་ཟླ་བཅུ་གཅིག་པར་མགོན་པོའི་གཏོར་སྒྲུབ་རྒྱས་པ།བྲག་སྒོམ་པ་འཇམ་དབྱངས་བསྟན་པ་རབ་རྒྱས་ཀྱི་གདུང་མཆོད།བསྙེན་མཚམས་བཅས།ཧོར་ཟླ་བཅུ་གཉིས་པར་མཚམས་བསྙེན་པ་དང་སྒོ་མང་མགོན་ཁང་གི་ལོ་གཏོར་སྤོར་བ།སེང་གདོང་མའི་གཏོར་བཟློགམགོན་ཆོས་ལྔའི་གཏོར་སྒྲུབ་བཅས་ཏེ།སྒྲུབ་པ་ཉམས་ལེན་འདི་དག་ནི་རབ་བྱུང་བཅུ་དྲུག་པའི་ས་ཁྱི་ལོའི་སྔོན་དུ་ལོ་འཁྱུད་འཁོར་གཅིག་གི་ནང་ལ་ཆག་མེད་ཡིན་ཅིང་ཉམས་སུ་ལེན་པའི་དུས་ཀྱི་ཡུན་ནི་ཉིན་ཉིས་བརྒྱ་དང་ཉི་ཤུ་རྩ་བདུན་ཡོད།སྡེ་འདིར་དུས་འཁོར་གྲྭ་ཚང་གཅིག་དང་།ཁྲི་བབླ་བྲང་བཀྲ་ཤིས་འཁྱིལ་ནས་མངགསརྡོ་རྗེ་འཛིན་པ།དབུ་མཛད།དགེ་བསྐོས།དཀོར་གཉེར།སྤྱི་བ་གཉིས་བཅས་ལས་སྣེ་བདུན།འཆམ་ལ་དུས་འཁོར་ས་གར་དང་མཆོད་གར།རིག་གནས་ཕྱོགས་ལ་ཐིག་རྩ་དང་སྨན་རིས་སོགས་སློབ་པའི་སྲོལ་ཡང་ཚུགས།